Nariadenie Komisie (ES) č. 1764/98
z 10. augusta 1998,
ktorým sa mení a dopĺňa nariadenie (ES) č. 1439/95 stanovujúce podrobné pravidlá pre uplatňovanie nariadenia Rady (EHS) č. 3013/89 o dovoze a vývoze výrobkov v sektore ovčieho a kozieho mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3013/89 z 25. septembra 1989 o spoločnej organizácii trhu s ovčím a kozím mäsom [1], naposledy zmenené a doplnené nariadením (ES) č. 1589/96 [2], najmä na jeho články 9 (2) a 12 (4),
keďže Austrália a Nový Zéland menovali nové agentúry pre vydanie dokladov o pôvode; keďže príloha I k nariadeniu Komisie (ES) č. 1439/95 [3], naposledy zmenená a doplnená nariadením (ES) č. 2526/95 [4], by mala preto byť zmenená a doplnená; keďže menovanie novej vystavujúcej agentúry Austráliou je v účinnosti od 1. júla 1998, je vhodné považovať dokumenty vydané uvedenou agentúrou od tohto dátumu za platné;
keďže opatrenia uvedené v tomto nariadení sú v súlade so stanoviskom Riadiaceho výboru pre ovce a kozy,
PRIJALA TOTO NARIADENIE:
Článok 1
Príloha 1 k nariadeniu (ES) č. 1439/95 sa mení a dopĺňa takto:
a) Orgán, "Australian Meat and Livestock Corporation" sa nahrádza, "Department of Primary Industries and Energy;"
b) Orgán, "New Zealand Meat Producers Board" sa nahrádza, "New Zealand Meat Board."
Článok 2
Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev.
Článok 1a) sa bude uplatňovať od 1. júla 1998 a článok 1b) sa bude uplatňovať od 1. septembra 1998.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 10. augusta 1998